Omkring 1795 var det en spikerfabrikk på gården. Den skal ha hatt tre hammere, som hver krevde tre faglærte arbeidere - såkalte spikersmeder. Under folketellingen i 1801 hadde gården ti husmenn (men det var trolig 13 husmenn der opprinnelig) og tolv tjenestefolk. Da var trolig spikerfabrikken fortsatt i drift, for et par av husmennene var spikersmeder. Når driften ble nedlagt vites ikke. Ifølge Digitalarkivets folketellinger hadde gården i 1948 cirka 483 daa dyrket mark, 212 daa annen jord og skog. På gården fantes også 14 hester, 45 kyr, 2 okser, 6 ungdyr, 40 griser, 20 sauer og 20 høns.